Општина Чашка

мини|десно|245п|Демографска карта на Општина Чашка со селските атари.

Општина Чашка — општина во Вардарскиот Регион, во средишниот дел на Македонија. Административен центар на општината е истоименото село.

Општината била изменета со новата територијална поделба на Македонија по донесениот закон во 2004 година. Денешната општина ги вклучува двете поранешни општини Богомила и Извор, како и одредени делови од Општина Велес.

Општина Чашка се граничи со Општина Зелениково и Општина Студеничани на север, Општина Македонски Брод и Општина Долнени на запад, Општина Кавадарци и Општина Прилеп на југ и Општина Велес и Општина Градско на исток.

 Географија 
Општина Чашка се наоѓа во средишниот дел на Македонија. Зафаќа површина од 825 км2 и се вбројува во трите најголеми општини по територија во Македонија. Истата е рурална општина со добра географска положба. Општината располага со вкупна обработлива земјоделска површина од 476 км2 и 48,97 км2 под пасишта.

Соседни општина со кои се граничи општината се: од исток со Велес и Градско, од север со Зелениково и Студеничани, од запад со Македонски Брод и Долнени и од југ со Прилеп и Кавадарци. Според последните податоци од Заводот за статистика на територијата на општината живеат вкупно 7.673 жители во 42 населени места. Густината на населеност е 6 жители на км2.

Општина Чашка има добра географска положба. Ги поседува најубавите и привлечни предели на планините Јакупица, Даутица и Бабуна од запад, Клепа од исток, Караџица и Голешница од севоро-запад. На територијата на општината е и највисокиот врв на Јакупица, Солунска Глава (2.540 м). Целата таа атрактивност на пределот го дополнуваат и реките Бабуна и Тополка. По течението на овие реки се простира алувијална рамнина настаната како резултат на наносите на реките која е многу плодна. Покрај реките Бабуна и Тополка како природен ресурс е и новоизградената брана на хидросистемот „Лисиче“.

Климатските одлики на општината се доста различни. Високите планини преку целата година се покриени со снег додека во рамничарскиот дел во летниот период владее несносна висока температура. Климата е континентална со мало влијание на суб-средоземна, која продира по долината на реката Тополка. Врнежите се мали претежно во есенските и зимски денови, а летата се топли и суви. Ветрови се јавуваат од сите правци, меѓутоа преовладуваат од северен и северозападен правец.

 Демографија 
Според пописот во 2002 година, Општина Чашка има 7.673 жители. Етнички групи во општината:Попис на населението, домаќинствата и становите во Република Македонија, 2002 - Книга X

Народ ВкупноУдел (%) Македонци 4.370 57,28 Албанци 2.738 35,23 Турци 390 5,70 Роми 0 0,0 Власи  1 0,01 Срби 63 0,72 Бошњаци 67 0,87останати 44 0,79

 Вероисповед Вкупно православни 4.145 муслимани 1.770 католици 2 протестанти 0 останати 15

 Јазик Вкупномакедонски 4.838албански 2.684турски 10ромски 0влашки 0српски 47бошњачки 49 останати 45

 Општествени установи 
Општинската администрација во Општина Чашка е поделена на пет одделенија:

 Одделение за правни,општи работи, човешки ресурси и месна самоуправа;
 Одделение за финансии, буџет, општински имот и администрирање со даноци;
 Одделение за образование, култура, здравство, социјална заштитa, спорт и соработка со здружение на граѓани и фондации;
 Одделение за урбанизам, комунални дејности сообраќај и заштита на животната средина;
 Одделение за инспекциски надзор - инспекторат.

 Самоуправа и политика 

Градоначалник на општина Чашка е Суат Шаќиров од редовите на ДУИ. Тој бил избран на локалните избори од 2025 година за мандат од четири години.

Согласно одлука на Владата на Македонија од 27 септември 2024 година, Советот на општината брои 11 члена.

 Наводи 

 Надворешни врски 

 Официјална страница
 „Профил на Општина Чашка“, 2008
Општина Чашка во „АБВ - деловен именик“